Diari Oficial de la Generalitat Valenciana


Sumari del DOGV 3777, del 22-06-2000 (2000/5051)

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni entre la Generalitat Valenciana (Conselleria de Cultura, Educació i Ciència) i l'Ajuntament d'Utiel per a la reclassificació com a professional del conservatori elemental de música de titularitat municipal d'eixa localitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5051


Data del document
:   08-06-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Utiel
    * música
    * administració local
    * centre d'ensenyament
    * educació artística
    * cooperació administrativa

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni entre la Generalitat Valenciana (Conselleria de Cultura, Educació i Ciència) i l'Ajuntament d'Utiel per a la reclassificació com a professional del conservatori elemental de música de titularitat municipal d'eixa localitat. [2000/A5051]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament d'Utiel, el 3 de maig de 2000, un conveni per a la reclassificació com a professional del conservatori elemental de música de titularitat municipal d'aqueixa localitat, i en compliment del que estableix la clàusula novena del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0371/2000, i que figura com a annex d'aquesta resolució.
  
València, 8 de juny de 2000.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Utiel per a la reclassificació com a professional del conservatori elemental de música de titularitat municipal d'eixa localitat
  
València, 3 de maig de 2000
  
Reunits
  
D'una banda, Manuel Tarancón Fandos, conseller de Cultura, Educació i Ciència de la Generalitat Valenciana, facultat per al present acte per l'acord adoptat pel Govern Valencià en la reunió del dia 25 d'abril de 2000.
  
De l'altra banda, Enrique Luján Castro, alcalde president de l'Ajuntament d' Utiel, facultat per aquest acte per l'Acord del Ple de l'Ajuntament de 27 de gener de 2000 i assistit pel secretari de la corporació.
  
Manifesten
  
Primer
  
L'Ajuntament d'Utiel, titular del conservatori elemental de música de la mencionada localitat, domiciliat en la plaça Fausto Pérez, sense número, i número de codi 37995053, acordà sol·licitar la reclassificació com a professional del dit conservatori, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu, i traslladar les instal·lacions a la Casa de la Música, en el carrer Isabel la Catòlica, 6, i modificant la seua denominació en Conservatori Professional Plana de Utiel.
  
Segon
  
En virtut del conveni firmat el 29 d'abril de 1994, entre la Generalitat Valenciana i l'Ajuntament d'Utiel (DOGV de 11 de juliol), es va transformar el centre no oficial reconegut municipal en conservatori elemental de música, i s'ampliaren les especialitats a impartir amb l'ensenyament d'Oboè, per mitjà de l'addenda de 21 de desembre de 1995 al citat conveni.
  
Tercer
  
Així, la disposició transitòria sèptima, punt 2, del Reial Decret 389/1992, de 15 d'abril, disposa que el reconeixement de la validesa acadèmica oficial dels centres públics d'ensenyaments artístics no estatals existents es realitzarà per conveni entre estos i l'administració educativa competent, alhora que la clàusula sèptima del Conveni mencionat de 29 d'abril de 1994, establix que qualsevol modificació d'ensenyaments i instal·lacions, com és este cas, haurà de ser notificada a l'administració educativa, la qual instruirà l'expedient corresponent i el tramitarà de manera anàloga a com es fa en el cas de centres privats.
  
Quart
  
La Inspecció Educativa i el Servei de Gestió i Supervisió de Projectes i Construccions han emés informes favorables a la petició, atés que s'ajusta al que s'establix en el Reial Decret 389/1992 de 15 d'abril, pel qual s'establixen els requisits mínims dels centres que impartixen ensenyaments artístics, així com en el Decret 151/1993, de 17 d'agost, del Govern Valencià, (derogat parcialment pel Decret 94/1994, de 24 de maig i modificat pels decrets 72/1996, de 2 d'abril i 216/1997, de 30 de juliol), pel qual s'establixen els currículums dels graus elemental i mitjà de Música i es regula l'accés als citats graus, en allò referit als objectius, continguts i sistema d'avaluació corresponents als estudis de grau mitjà sol·licitats.
  
Per tot això, la Conselleria de Cultura, Educació i Ciència i l'Ajuntament d'Utiel acorden subscriure aquest conveni d'acord conformement a les següents
  
Clàusules
  
Primera
  
S'acorda la reclassificació com a professional del Conservatori Elemental de Música d'Utiel, que passarà a anomenar-se Conservatori Professional de Música Plana de Utiel, número de codi 33512737, i canvi de domicili, a la Casa de la Música, al carrer Isabel la Catòlica, número 6.
  
Segona
  
El Conservatori Professional de Música Plana de Utiel, d'Utiel, impartirà, amb reconeixement oficial i plenes facultats acadèmiques, els ensenyaments prevists en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: Piano, Violí, Viola, Violoncel, Contrabaix, Flauta Travessera, Oboè, Clarinet, Saxòfon, Trompa, Trompeta, Trombó, Tuba i Percussió, amb una capacitat de 80 llocs escolars per al grau elemental i 180 per al grau mitjà.
  
Així mateix, impartirà la resta d'assignatures obligatòries previstes en els currículums de grau mitjà i elemental que, per a cadascuna de les especialitats indicades, assenyala el Decret 151/1993, de 17 d'agost de Govern Valencià.
  
A efectes administratius, i exclusivament quant als ensenyaments de grau mitjà, el Conservatori Professional de Música Plana de Utiel, d'Utiel, queda adscrit al Conservatori Professional de Música M. Mariano Pérez Sánchez de Requena (número de codi 17441062).
  
Tercera
  
Correspon al titular del Conservatori Professional de Música Plana de Utiel la dotació pressupostària necessària per a les despeses derivades de personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.
  
Quarta
  
El Conservatori Professional de Música Plana de Utiel, d'Utiel, se sotmetrà a l'autoritat de la Conselleria de Cultura, Educació i Ciència i de la Inspecció Educativa en aquells supòsits prevists en el Decret 180/1992, de 10 de novembre, del Govern Valencià, pel qual es regulen l'organització i funcions de la Inspecció Educativa de la Comunitat Valenciana i s'establix el sistema d'accés i permanència en l'exercici.
  
Quinta
  
El titular del conservatori es compromet a:
  
a) Complir allò que establix el títol segon, pel que fa als òrgans de govern dels centres públics, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
b) Complir els requisits establits en l'article segon, apartat 2 del Decret 2618/1966, de 10 de setembre, sobre la reglamentació general de conservatoris de música (BOE de 24 d'octubre), i en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.
  
c) Que els plans d'estudis, programes, dedicació horària, nivells i sistema d'avaluació que s'hagen de desenrotllar siguen els establits en la legislació vigent: Decret 2618/1966, de 10 de setembre, Reial Decret 756/1992, de 26 de juny, Decret 151/1993, de 17 d'agost, del Govern Valencià, modificat pels decrets 94/1994, de 24 de maig, 72/1996, de 2 d'abril, i 216/1997, de 30 de juliol.
  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Ciència, pel que fa a l'organització escolar del conservatori, així com presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, i adjuntar-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial i els documents de caràcter administratiu que es generen en virtut de les facultats que se li conferixen.
  
Sexta
  
Els efectes d'este conveni s'entendran referits a partir del curs acadèmic 99/2000, pel que fa al reconeixement dels nous ensenyaments de grau mitjà que s'autoritzen de la nova ordenació educativa.
  
Sèptima
  
Les modificacions que es produïsquen en els ensenyaments, instal·lacions i altres requisits mínims que, segons el Reial Decret 389/1992, de 15 d'abril, ha de complir el centre, caldrà que siguen notificades a l'administració educativa, la qual instruirà l'expedient oportú, que serà tramitat de manera anàloga a com es fa en el cas dels centres privats. Les citades modificacions produiran els efectes oportuns en el moment en què es modifique aquest conveni o se'n subscriga la corresponent addenda.
  
Vuitena
  
Aquest conveni tindrà una duració indefinida; no obstant això podrà ser extingit, per qualsevol de les causes següents:
  
a. Per mutu acord de les parts.
  
b. Per incompliment de les obligacions assumides per l'Ajuntament d'Utiel.
  
c. Per denúncia d'una de les parts, sempre que hi haja un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d. Per canvi de titularitat del centre o cessament de les activitats.
  
Esta extinció serà efectiva a partir de la fi del curs en què es produïsca la causa.
  
En els supòsits prevists en els punts b i d l'extinció requerirà la comunicació prèvia de la conselleria al titular del conservatori.
  
Novena
  
Aquest conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dos parts firmen el present conveni en el lloc i la data consignats anteriorment.
  
El conseller de Cultura, Educació i Ciència, Manuel Tarancón Fandos
  
L'alcalde president de l'Ajuntament d'Utiel, Enrique Luján Castro